Document ID: /roh_data/filtered/fineweb-2-filterrobots_roh.jsonl.gz/70144

Jasmine Flury - La campiunessa mundiala ha elavurà las emoziuns
La nova campiunessa mundiala da cursa rapida Jasmine Flury è turnada la dumengia avant in'emna en patria a Tavau. Tar il Veltlinerstübli a Tavau-Monstein che ses bab e sia partenaria mainan, è la gronda festa da bainvegni stada.
Massa larmas da plaschair èn culadas tar Jasmine Flury dapi ses di dad aur, ils 11 da favrer a Méribel. Tut quai ch'è capità dapi lura saja ina sort film che va in cuntin en ses chau, ha la skiunza da 29 onns ditg en il Sportpanorama da SRF. Campiunessa mundiala, il pli grond siemi è ì en vigur.
audio
L'emprima emna sco campiunessa mundiala
03:07 min, ord Actualitad dals 20.02.2023.
Maletg: RTR
laschar ir. Durada: 3 minutas 7 Secundas.
Festa en la patria
In di suenter la gronda victoria èn quels e quellas da Monstein e conturn sa rimnads avant il Veltlinerstübli per beneventar la campiunessa mundiala. Tranter las bi e bain 300 persunas er dus anteriurs skiunz da Tavau: Andreas «Söre» Sprecher ed Ambrosi Hoffmann.
02:48
video
Jasmine Flury è l'emprima grischuna ch'è campiunessa mundiala
Or da Telesguard dals 13.02.2023.
laschar ir. Durada: 2 minutas 48 Secundas.
Curt avant las 19:00 è Jasmine Flury arrivada cun ina charrotscha sin il Plaz. La medaglia d'aur enturn culiez e la fatscha traglischanta. Ella haja durmì quasi nagut l'ultima notg, ed er questa notg na vegnia ella probabel betg a survegnir ina massa sien. Ma ella veglia ussa simplamain giudair l'atmosfera. I saja incredibel bel da vesair quant blera glieud che sa legria cun ella.
Bainvegni sco sauda per la campliunessa mundiala
Ils 11 da favrer ha la skiunza da 29 onns fatg la cursa da sia vita a Courchevel/Méribel. Ella è l'emprima Grischuna insumma che gudogna il titel da campiunessa mundiala en la cursa rapida. Suenter la sensaziun èn il club da fans, la fracziun Monstein, la vischnanca da Tavau, Monstein Bier, Pro Monstein e natiralmain il club da skis Rinerhorn sa radunads per organisar ina gronda festa da bainvegni per Jasmine Flury.